Diari Oficial de la Generalitat Valenciana


Sumari del DOGV 2806, del 07-08-1996 (1996/838998)

RESOLUCIÓ de 5 de juliol de 1996, de la Conselleria d'Agricultura i Medi Ambient, per la qual s'especifiquen alguns criteris d'interpretació de l'Ordre de 27 d'abril de 1995, de la Conselleria d'Agricultura, Pesca i Alimentació, en allò que fa referència a les inversions que s'efectuen mitjançant un contracte d'arrendament financer (leasing).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2806

Data del DOGV
:   07-08-1996

Secció del DOGV
:   ALTRES DISPOSICIONS

Número del document
:   1996/838998


Data del document
:   05-07-1996

Organisme emissor
:   Conselleria d'Agricultura i Medi Ambient

Tipus de document
:   Resolució

Anàlisi jurídica

RESOLUCIó de 5 de juliol de 1996, de la Conselleria d'Agricultura i Medi Ambient, per la qual s'especifiquen alguns criteris d'interpretació de l'Ordre de 27 d'abril de 1995, de la Conselleria d'Agricultura, Pesca i Alimentació, en allò que fa referència a les inversions que s'efectuen mitjançant un contracte d'arrendament financer (leasing).   
Mitjançant l'Ordre de 27 d'abril de 1995, de la Conselleria d'Agricultura, Pesca i Alimentació, s'especificaven els procediments de gestió de les ajudes previstes en els reglaments (CEE) 866/1990 i 867/1990, modificats pel Reglament (CEE) 3669/1993 i el Reglament (CEE) 3699/1993, sobre millora de les condicions de comercialització i transformació dels productes agrícoles, silvícoles i pesquers, respectivament, la regulació dels quals, en l'àmbit d'estat membre, es troba continguda en el Reial Decret 633/1995, de 21 d'abril, i el Reial Decret 2112/1994, de 28 d'octubre. En l'article 7, «Pagament de la subvenció», apartat 6, s'indica:  
«Els beneficiaris de les ajudes concedides facilitaran tots els justificants o documents acreditatius del compliment de les condicions financeres i la resta de requisits, i permetran la realització de les inspeccions que es consideren necessàries».  
Es creu necessari fixar la interpretació de les condicions per al cas que les inversions s'efectuen mitjançant un contracte d'arrendament financer (leasing).  
En conseqüència, de conformitat amb l'article 76 de la Llei de Govern Valencià, resolc:  
Article únic  
En el supòsit que les inversions s'efectuen mitjançant un contracte d'arrendament financer (leasing), l'opció de compra haurà d'haver estat efectuada amb anterioritat al pagament de la subvenció. No obstant això, podrà efectuar-se el pagament sempre que, pendent l'exercici de l'opció, s'afiance mitjançant un aval bancari l'import total subvencionat, que quedarà subjecte a l'exercici d'aquesta opció, i es podrà executar l'aval en el supòsit que, quan arribe el moment de l'opció, el beneficiari no acredite que l'ha exercida dins el termini que s'assenyale en la resolució de concessió de l'ajuda.  
L'import subvencionable serà el valor d'adquisició o originari dels equips i la maquinària. Per això, no sols caldrà que el sol·licitant de l'ajuda acredite en l'expedient que ha exercit l'opció de compra, sinó també quin és el valor d'adquisició, a través del contracte d'arrendament financer, a través del contracte d'assegurança o a través dels dos documents.  
DISPOSICIó FINAL  
Aquesta resolució vigeix des de l'endemà de la publicació en el Diari Oficial de la Generalitat Valenciana.  
València, 5 de juliol de 1996.- El director general de Comercialització, Indústria Agroalimentària i Relacions Agràries: Octavio Ramón Sales.